ddrg/super_eurlex huggingface dataset:
DA Den Europæiske Unions Tidende C 139/23

Fortegnelse over internationale kontrol- og overvågningsselskaber (i det følgende benævnt »overvågningsselskaber«), der er godkendt af medlemsstaterne i henhold til reglerne i bilag VI til Kommissionens forordning (EF) nr. 800/1999 af 15. april 1999

Denne fortegnelse erstatter den fortegnelse, der blev offentliggjort i Den Europæiske Unions Tidende C 215 af 2. september 2005, s. 4

(2006/C 139/06)

1. GENERELT

I henhold til artikel 16, stk. 1, litra b), og stk. 2, litra c), i Kommissionens forordning (EF) nr. 800/1999 (1) er de overvågningsselskaber, som medlemsstaterne har godkendt, beføjet til at udfærdige attester, der bekræfter, at landbrugsprodukter, for hvilke der er ydet eksportrestitutioner, er losset i og indført til et tredjeland, eller i det mindste at sådanne produkter er ankommet til bestemmelsesstedet i et tredjeland.

Endvidere har de overvågningsselskaber, der godkendes og kontrolleres af medlemsstaten efter artikel 16a til 16f i forordning (EF) nr. 800/1999, eller en medlemsstats officielle overvågningskontor ansvaret for gennemførelsen af den kontrol, der omhandles i artikel 3 i Kommissionens forordning (EF) nr. 639/2003 (kravene for ydelse af eksportrestitutioner i forbindelse med levende kvægs velfærd under transport).

Godkendelsen og kontrollen af overvågningsselskaber er medlemsstaternes ansvar.

En medlemsstats godkendelse af et overvågningsselskab er gyldig i alle medlemsstater. Det vil sige, at attester, der er udfærdiget af godkendte overvågningsselskaber, kan anvendes i hele Fællesskabet uden hensyn til, i hvilken medlemsstat det overvågningsselskab, som har udfærdiget attesten, er etableret.

Til vejledning af EU-eksportørerne af landbrugsprodukter offentliggør Kommissionen periodisk en ajourført fortegnelse over alle de af medlemsstaterne godkendte overvågningsselskaber. Fortegnelsen blev ajourført til den 1. april 2006.

2. BEMÆRK

Kommissionens tjenestegrene gør eksportørerne opmærksomme på følgende:

— Det forhold, at et overvågningsselskab er nævnt i fortegnelsen, giver ikke automatisk sikkerhed for, at de attester, som selskabet udfærdiger, vil blive accepteret. Eksportørerne kan blive anmodet om at fremlægge yderligere beviser. Det kan også bagefter konstateres, at attesterne ikke var nøjagtige.

— Et selskab kan på ethvert tidspunkt slettes af fortegnelsen. Inden eksportøren træffer aftale med et sådant selskab, skal han hos de nationale myndigheder undersøge (jf. bilag X til forordning (EF) nr. 800/1999), om selskabet fortsat er godkendt.

— Hvis en eksportør ønsker at få flere oplysninger om et sådant selskab, vil han kunne forhøre sig hos de nationale myndigheder, som har godkendt selskabet.

(1) EFT L 102 af 17.4.1999, s. 11. Senest ændret ved forordning (EF) nr. 671/2004 (EUT L 105 af 14.4.2004, s. 5).
DA Den Europæiske Unions Tidende C 146/8

Godkendt statsstøtte inden for rammerne af bestemmelserne i artikel 87 og 88 i EF-traktaten

Tilfælde, mod hvilke Kommissionen ikke gør indsigelse

(2006/C 146/05)

(EØS-relevant tekst)

Godkendelsesdato:

Medlemsstat: Det Forenede Kongerige (Nordirland)

Sag nr.: N 190a/2005

Støtteordning: Ændring af klimaændringsafgift (C18/2001)

Formål: Med foranstaltningen udvides retten til at indgå frivillige klimaændringsaftaler (og hermed opnå afgiftsnedsættelser efter den nuværende ordning) til at omfatte virksomheder inden for alle sektorer med en energiintensitet på:

mindst 12 %

3 %-12 %, hvis branchens importpenetrationsgrad er på mindst 50 %, eller dens produktion tegner sig for en eksportandel på mindst 30 %

Beslutningen dækker de nye klimaændringsaftaler med British Compressed Gases Association og Kaolin and Ball Clay Association.

Retsgrundlag: Finance Act 2000

Rammebeløb: Ca. 25 mio. GBP om året

Varighed: Indtil 31. marts 2011

Den autentiske tekst til beslutningen (renset for fortrolige oplysninger) findes på:

http://ec.europa.eu/community_law/state_aids/

Godkendelsesdato:

Medlemsstat: Belgien

Sag nr.: N 604/03

Støtteordning: Støtte til omstilling af arbejdstagere, der afskediges som følge af strukturomlægning

Formål: Fremme af en aktiv omstillingspolitik

Retsgrundlag: Loi-programme du 22 décembre 2003/Programmawet van 22 december 2003

Rammebeløb: 25 mio. EUR i 2004, 50 mio. EUR i 2005

Støtteintensitet eller -beløb: Godtgørelse af omstillingsomkostninger: højst 1 800 EUR pr. arbejdstager; nedsættelse af lønmodtagerbidrag: højst 1 200 pr. arbejdstager; nedsættelse af arbejdsgiverbidrag: højst 1 200 EUR pr. arbejdstager

Varighed: Pilotforsøg

Den autentiske tekst til beslutningen (renset for fortrolige oplysninger) findes på:

http://ec.europa.eu/community_law/state_aids/
DA Den Europæiske Unions Tidende C 147/7

Meddelelse om det forestående udløb af gyldigheden af visse antidumpingforanstaltninger

(2006/C 147/04)

1. Kommissionen skal meddele, at medmindre der indledes en fornyet undersøgelse efter følgende procedure, udløber gyldigheden af nedenfor anførte antidumpingforanstaltninger på de i tabellen angivne tidspunkter som omhandlet i artikel 11, stk. 2, i Rådets forordning (EF) nr. 384/96 af 22. december 1995 (1) om beskyttelse mod dumpingimport fra lande, der ikke er medlemmer af Det Europæiske Fællesskab.

2. Procedure

Producenter i Fællesskabet kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der fortsat eller igen vil finde dumping sted med deraf følgende skade.

Skulle Kommissionen beslutte at foretage en fornyet undersøgelse af de pågældende foranstaltninger, vil importørerne, eksportørerne, repræsentanterne for eksportlandet og producenterne i Fællesskabet få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om fornyet undersøgelse.

3. Tidsfrist

Producenterne i Fællesskabet kan indgive en skriftlig anmodning om en fornyet undersøgelse på ovennævnte grundlag, således at den er Europa-Kommissionen, Generaldirektoratet for Handel (Kontor B-1), J-79 5/16, B-1049 Bruxelles (2) i hænde på et hvilket som helst tidspunkt efter denne meddelelses offentliggørelse, men ikke senere end tre måneder før den i tabellen nedenfor angivne dato.

4. Denne meddelelse offentliggøres i overensstemmelse med artikel 11, stk. 2, i Rådets forordning (EF) nr. 384/96 af 22. december 1995. Vare Oprindelses- eller eksportland(e) Foranstaltning Reference Dato for udløb Zinkoxid Folkerepublikken Kina Antidumpingtold Rådets forordning (EF) nr. 408/2002 (EFT L 62 af 5.3.2002, s. 7) udvidet til at omfatte import afsendt fra Vietnam, uanset om den er angivet med oprindelse i Vietnam eller ej ved Rådets forordning (EF) nr. 1623/2003 (EUT L 232 af 18.9.2003, s. 1) og udvidet til også at omfatte zinkoxider med oprindelse i Folkerepublikken blandet med silica ved Rådets forordning (EF) nr. 1623/2003 (EUT L 232 af 18.9.2003, s. 1) 6.3.2007

(1) EFT L 56 af 6.3.1996, s. 1. Forordning senest ændret ved Rådets forordning (EF) nr. 2117/2005 (EUT L 340 af 23.12.2005, s. 17).

(2) fax (32-2) 295 65 05.
Støttens formål

Støtte til SMV

Ja
2.

Når der i henhold til ordninger for miljøstøtte kan tillades regional investeringsstøtte til miljøinvesteringer i henhold til fodnote 29 i EF-rammebestemmelserne for statsstøtte til miljøbeskyttelse, skal medlemsstaterne ændre de relevante ordninger for at sikre, at der kun må ydes støtte efter den 31. december 2006, hvis den er i overensstemmelse med det regionalstøttekort, der gælder på det tidspunkt, hvor støtten ydes.
c)

Hvis der i et halvårsgennemsnit registreres en ændring i vekselkursen EUR/USD og/eller i brændstofprisen på over 5 %, skal billetpriserne ændres i forhold til den registrerede ændring; for brændstofprisens vedkommende i forhold til dens indvirkning på flyveomkostningerne. Ministeren for infrastruktur og transport foretager, med den sicilianske regionspræsidents godkendelse, hvert halve år en eventuel tilpasning af billetpriserne på basis af en undersøgelse foretaget af et teknisk paritetisk udvalg sammensat af en repræsentant udpeget af ENAC og af en repræsentant udpeget af regionen Sicilien, der hører befordrerne på de pågældende ruter. En given ændring anvendes fra det efterfølgende halvår. Der gives meddelelse om justeringer til alle luftfartsselskaber, som beflyver de pågældende ruter, og til Europa-Kommissionen med henblik på offentliggørelse i Den Europæiske Unions Tidende.
KOM(2006) 136

22.3.2006
DA Den Europæiske Unions Tidende C 148/34

Notifikation af kvalifikationsbeviser på arkitekturområdet

(2006/C 148/11)

(EØS-relevant tekst)

Rådets direktiv 85/384/EØF af 10. juni 1985 om gensidig anerkendelse af eksamensbeviser, certifikater og andre kvalifikationsbeviser inden for arkitekturområdet, herunder om foranstaltninger, som skal lette den faktiske udøvelse af retten til etablering og fri udveksling af tjenesteydelser, særlig artikel 7, og Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer, særlig artikel 21, stk. 7, bestemmer, at medlemsstaterne skal meddele Kommissionen de love og administrative bestemmelser, de vedtager med hensyn til udstedelse af eksamensbeviser, certifikater og andre kvalifikationsbeviser inden for disse to direktivers område. Kommissionen skal offentliggøre en passende meddelelse herom i Den Europæiske Unions Tidende og angive de benævnelser, medlemsstaterne vedtager for eksamensbeviserne, certifikaterne og de andre kvalifikationsbeviser og i givet fald for den tilsvarende erhvervsmæssige titel.

Portugal har meddelt en ny benævnelse, for så vidt angår fortegnelsen over eksamensbeviser, certifikater og andre kvalifikationsbeviser på arkitekturområdet, og de fortegnelser over benævnelser, der er angivet i direktiv 85/384/EØF, og som ligeledes findes i bilag V.7.1 til direktiv 2005/36/EF om anerkendelse af erhvervsmæssige kvalifikationer, bør derfor ændres.

Kommissionens meddelelse 2005/C 135/05, jf. artikel 7 i direktiv 85/384/EØF (1), og bilag V.7.1. til direktiv 2005/36/EF om anerkendelse af erhvervsmæssige kvalifikationer ændres således:

For så vidt angår uddannelsestitel og udstedende organ, indsættes følgende benævnelse for Portugal: — Portugal: »Carta de Curso de Licenciatura em Arquitectura« — Universidade Lusíada de Lisboa — 1991/1992

(1) Kommissionens meddelelse 2005/C 135/05 af 2.6.2005, EUT C 135 af 2.6.2005, s. 6.
3)

Afgørelsen bør revideres og ajourføres på basis af de seneste års erfaringer som f.eks. europamesterskaberne i fodbold i 2004 samt resultaterne af ekspertvurderingen af det internationale politisamarbejde i forbindelse med dette mesterskab og det omfattende politisamarbejde i forbindelse med internationale kampe og klubkampe i Europa i almindelighed. Antallet af tilhængere, der rejser rundt til kampe i udlandet har været støt voksende gennem de seneste år. Det er derfor nødvendigt, at de kompetente organer styrker deres samarbejde og giver udvekslingen af oplysninger et professionelt præg for at forhindre forstyrrelse af den offentlige orden og give den enkelte medlemsstat mulighed for at foretage en effektiv risikovurdering. De foreslåede ændringer er resultatet af erfaringer, som en række nationale kontaktpunkter for fodboldinformation har gjort under deres daglige arbejde, og skulle sætte dem i stand til at arbejde mere struktureret og professionelt, og sikre udveksling af oplysninger af høj kvalitet.
DA Den Europæiske Unions Tidende C 163/2

Medlemsstaternes oplysninger om statsstøtte ydet i henhold til Kommissionens forordning (EF) nr. 68/2001 af 12. januar 2001, om anvendelse af EF-traktatens artikel 87 og 88 på uddannelsesstøtte

(2006/C 163/02)

(EØS-relevant tekst)

Sag nr.: XT 62/05

Medlemsstat: Italien

Region: Emilia-Romagna

Støtteordningens navn eller navnet på den støttemodtagende virksomhed: Støtte til uddannelsesinitiativer for landbrug i Reggio Emilia

Retsgrundlag: Delibera della Giunta Camerale n. 102 del 5.10.2005

De planlagte årlige udgifter i henhold til ordningen eller den samlede støtte til virksomheden: 50 000 EUR

Maksimal støtteintensitet: 70 %

Gennemførelsestidspunkt: Fra 5.10.2005 (Ansøgningsfrist 31.10.2005)

Støtteordningens varighed eller støtteprojektets varighed Indtil:

Støttens formål: Støtten skal gå til generelle uddannelsesplaner for landbrug i provinsen Reggio Emilia for:

at forbedre landmændenes og deres ansattes faglige færdigheder med henblik på en kvalitativ omlægning af produktionen, og på at anvende produktionsmetoder, der er forenelige med kravet om miljøbeskyttelse, bevarelse og forbedring af landskabet, hygiejne og dyrevelfærd

at give landmændene og deres ansatte de færdigheder, der er nødvendige, for at de kan drive en økonomisk rentabel bedrift.

Berørte sektorer: Landbrug

Navn og adresse på den myndighed, der yder støtten:
DA Den Europæiske Unions Tidende C 162/9

Godkendt statsstøtte inden for rammerne af bestemmelserne i artikel 87 og 88 i EF-traktaten

Tilfælde, mod hvilke Kommissionen ikke gør indsigelse

(2006/C 162/06)

(EØS-relevant tekst)

Godkendelsesdato:

Medlemsstat: Frankrig

Sag nr.: N 120/2006

Titel på original sprog: Prolongation du régime d'aides de l'ADEME à la recherche et au développement N 84/2003

Formål: Forskning og udvikling

Støtteform: Direkte støtte

Retsgrundlag: Délibération no 06-1-4 du 2 février 2006 du Conseil d'administration de l'ADEME

Støtteordning: Aid scheme

Rammebeløb: 50 000 000-60 000 000 EUR

Støtteintensitet: 75 %

Varighed: 1.1.2006-31.12.2006

Økonomisk sektor: Ikke sektorspecifik

Navn og adresse på den støtteyderen:

Agence de l'environnement et de la maîtrise de l'énergie (ADEME) 2 square La Fayette BP 406 F-49004 Angers Cedex 01

Den autentiske tekst til beslutningen (renset for fortrolige oplysninger) findes på:

http://ec.europa.eu/community_law/state_aids/

Godkendelsesdato:

Medlemsstat: Litauen

Sag nr.: N 337/2005

Støtteordning: Ignalina-atomkraftværket — skattefritagelser

Formål: At fremme nedlukningen af Ignalinas anlæg 1 og 2

Retsgrundlag: Lietuvos Respublikos valstybės įmonės Ignalinos atominės elektrinės ir po jos pertvarkymo veiksiančios uždarosios akcinės bendrovės atleidimo nuo mokesčių mokėjimo įstatymo projektas

Rammebeløb: Maksimum 51 mio. LTL (ca. 14,8 mio. EUR)

Støtteintensitet eller -beløb: Det samlede støttebeløb består af en fritagelse for selskabsskatter, en fritagelse for afgifter på brug af statslig ejendom og/eller en fritagelse for skat på fast ejendom

Varighed: 2006-2009

Den autentiske tekst til beslutningen (renset for fortrolige oplysninger) findes på:

http://ec.europa.eu/community_law/state_aids/

Godkendelsesdato:

Medlemsstat: Danmark

Sag nr.: NN 59/2005

Titel: Afgiftsfritagelse for biobrændstoffer, der anvendes som motorbrændstof

Formål: Regionaludvikling

Retsgrundlag: Lov nr. 1391 af 20. december 2004

Varighed: 1.1.2005-31.12.2010

Den autentiske tekst til beslutningen (renset for fortrolige oplysninger) findes på:

http://ec.europa.eu/community_law/state_aids/
DA Den Europæiske Unions Tidende C 161/3

Saneringsforanstaltninger

Beslutning om en saneringsforanstaltning for Faro Compagnia di Assicurazioni e Riassicurazioni s.p.a.

(Offentliggørelse i overensstemmelse med artikel 6 i Europa-Parlamentets og Rådets direktiv 2001/17/EF af 19. marts 2001 om sanering og likvidation af forsikringsselskaber)

(2006/C 161/03)

Forsikringsselskab Faro Compagnia di Assicurazioni e Riassicurazioni s.p.a. via Fieschi 3/9, I-16121 Genova Beslutningens dato, ikrafttrædelsestidspunkt og karakter Provvedimento ISVAP n. 2438 del 31 maggio 2006 — Nomina del Commissario per la gestione provvisoria ai sensi dell'art. 230 del d. lgs. 209/2005 Kompetente myndigheder ISVAP Via del Quirinale 21 I-00187 Roma Udpeget administrator prof. Daniele Pace via Fieschi 3/9 I-16121 Genova Lovgivning, der finder anvendelse art. 230 del d. lgs. 209/2005

Med »Provvedimento ISVAP« (en bekendtgørelse vedrørende ISVAP*) nr. 2438 af 31. maj 2006 blev prof. Daniele Pace i medfør af artikel 230 i lovdekret nr. 209 af 7. september 2005 udnævnt til medlem af den midlertidige ledelse af »Faro Compagnia di Assicurazioni e Riassicurazioni s.p.a.« (et forsikringsselskab) med hovedsæde i Genova, via Fieschi 3/9, i højest to måneder fra udstedelsen af denne bekendtgørelse. Selskabets forvaltnings- og kontrolorganers funktioner er følgelig suspenderet.
DA Den Europæiske Unions Tidende C 159/75

Opfordring til indsendelse af ansøgning om tilladelse til kulbrinteefterforskning i den nederlandske kontinentalsokkel blok Q10

(2006/C 159/06)

Kongeriget Nederlandenes økonomiministerium meddeler, at det har modtaget en ansøgning om tilladelse til kulbrinteefterforskning i blok Q10 på kortet i bilag 3 til forordningen om minedrift (Mijnbouwregeling — Staatscourant 2002, nr. 245).

Under henvisning til artikel 3, stk. 2, i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter samt under henvisning til offentliggørelsesbestemmelserne, som de fremgår af artikel 15 i loven om minedrift (Mijnbouwwet (Staatscourant 2002, 542), opfordrer økonomiministeriet herved til indsendelse af ansøgninger om tilladelse til kulbrinteefterforskning i blok Q10.

Økonomiministeriet, som er den kompetente myndighed, udsteder tilladelserne. Kriterierne, betingelserne og kravene i artikel 5, stk. 1 og 2, og artikel 6, stk. 2 i direktivet indgår i loven om minedrift (Staatscourant 2002, 542).

Ansøgningerne, som kan indsendes de følgende 13 uger efter denne opfordrings offentliggørelse i Den Europæiske Unions Tidende, sendes til Økonomiministeriet, Prinses Beatrixlaan 5, Haag, Nederlandene, med påtegningen: att. direktøren for energimarkedet personligt (»persoonlijk in handen«).

Ansøgninger, som indsendes efter fristens udløb, tages ikke i betragtning.

Afgørelse om ansøgningerne træffes senest 12 måneder efter fristens udløb.

Nærmere oplysninger fås på tlf. ((31-70) 379 72 98).
2)

Indholdet af den fremtidige gruppefritagelsesforordning afhænger navnlig af resultaterne af de offentlige høringer, der blev iværksat i medfør af handlingsplanen på statsstøtteområdet og Kommissionens meddelelse om statsstøtte og innovation (7). Det er også nødvendigt at indlede drøftelser med medlemsstaternes repræsentanter for at definere, hvilke typer støtte der er forenelige med traktaten. For at fortsætte de nuværende høringer og analysere resultaterne heraf er det hensigtsmæssigt at forlænge gyldigheden af forordning (EF) nr. 2204/2002, forordning (EF) nr. 70/2001 og forordning (EF) nr. 68/2001 frem til udgangen af 2007.
Støttens formål

At yde en integreret støtte til investeringer, der foretages af virksomheder, som vælger at benytte sig af enten aktion 1 eller aktion 2 (lov nr. 598/94, § 11, og lov nr. 1329/65) til at gennemføre integrerede interventioner på området teknologisk innovation og til i den forbindelse at købe maskiner og udstyr. Virksomheder, der påtænker at foretage sådanne integrerede investeringer, kan få adgang de planlagte incitamenter ved at indgive en enkelt ansøgning vedlagt en investeringsplan, som er opdelt på de to foranstaltninger. De interventioner, som denne foranstaltning giver mulighed for, defineres i henhold til artikel 2 og 5 i forordning (EF) nr. 70/2001.
DA Den Europæiske Unions Tidende C 167/17

Meddelelse om det forestående udløb af gyldigheden af visse antidumpingforanstaltninger

(2006/C 167/05)

1. Kommissionen skal meddele, at medmindre der indledes en fornyet undersøgelse efter følgende procedure, udløber gyldigheden af nedenfor anførte antidumpingforanstaltninger på de i tabellen angivne tidspunkter som omhandlet i artikel 11, stk. 2, i Rådets forordning (EF) nr. 384/96 af 22. december 1995 (1) om beskyttelse mod dumpingimport fra lande, der ikke er medlemmer af Det Europæiske Fællesskab.

2. Procedure

Producenter i Fællesskabet kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der fortsat eller igen vil finde dumping sted med deraf følgende skade.

Skulle Kommissionen beslutte at foretage en fornyet undersøgelse af de pågældende foranstaltninger, vil importørerne, eksportørerne, repræsentanterne for eksportlandet og producenterne i Fællesskabet få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om fornyet undersøgelse.

3. Tidsfrist

Producenterne i Fællesskabet kan indgive en skriftlig anmodning om en fornyet undersøgelse på ovennævnte grundlag, således at den er Europa-Kommissionen, Generaldirektoratet for Handel (Kontor B-1), J-79 5/16, B-1049 Bruxelles (2) i hænde på et hvilket som helst tidspunkt efter denne meddelelses offentliggørelse, men ikke senere end tre måneder før den i tabellen nedenfor angivne dato.

4. Denne meddelelse offentliggøres i overensstemmelse med artikel 11, stk. 2, i Rådets forordning (EF) nr. 384/96 af 22. december 1995. Vare Oprindelses- eller eksportland(e) Foranstaltning Reference Dato for udløb Ammoniumnitrat Rusland Antidumpingtold Rådets forordning (EF) nr. 658/2002 (EFT L 102 af 18.4.2002, s. 1) senest ændret ved Rådets forordning (EF) nr. 945/2005 (EUT L 160 af 23.6.2005, s. 1) 19.4.2007

(1) EFT L 56 af 6.3.1996, s. 1. Forordning senest ændret ved Rådets forordning (EF) nr. 2117/2005 (EUT L 340 af 23.12.2005, s. 17).

(2) fax (32-2) 295 65 05.
De planlagte årlige udgifter i henhold til ordningen eller den samlede støtte til virksomheden

Ordningen blev bekendtgjort første gang i oktober 2001 med offentlige udgifter på 48,7 mio. EUR, for anden gang i november 2002 med offentlige udgifter på 43,9 mio. EUR, for tredje gang i januar 2004 med offentlige udgifter på 44 mio. EUR og for fjerde gang i maj 2005 med offentlige udgifter på 90,6 mio. EUR under hele virksomhedsprogrammet for konkurrenceevne (2000-2006).